劉志

係東漢第十一個皇帝。

佢係漢章帝劉炟嘅曾孫，河間孝王劉開嘅孫仔，蠡吾侯劉翼個仔。

146年，漢質帝過身，大將軍梁冀擁立劉志做皇帝，就係漢桓帝。

桓帝對於梁冀長期專權好不滿。159年，桓帝同宦官合謀，派兵包圍梁冀大宅，收番梁冀嘅大將軍印綬，梁冀知道大勢已去，於是自殺。雖然冇咗外戚專權，但係跟住就係宦官嘅腐敗，引起好多人不滿，但係桓帝都仲繼續縱容啲宦官做壞事。

後世對漢桓帝嘅評價一般唔係好好，因為喺佢在位嗰陣有好多事發生，當中包括第一次「黨錮之禍」。諸葛亮寫《出師表》，提到自己同劉備談論國事嗰陣，「未嘗不嘆息痛恨於桓、靈也」。

漢桓帝喺168年去世，因為無仔，傳位畀佢堂侄漢靈帝。

家庭

后妃
梁女瑩
鄧猛女
竇妙
貴人郭氏
貴人田聖

女
劉華，封陽安長公主
劉堅，封潁陰長公主
劉修，封陽翟長公主

東漢皇帝